
Ajutise komisjoni moodustamine

seoses Narva linna Sotsiaalabiameti hallatavate asutuste ümberkorraldamisega
ning töökorralduslike ülesannete määramine
1. Asjaolud ja menetluse käik
Narva Linnavolikogu 14.08.2014 määrusega nr 16 „Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamine ning Narva linna Sotsiaalabiameti hallatava asutuse Narva Hooldekodu ümberkorraldamine” otsustati alates 01.01.2015 lõpetada Narva linna Sotsiaalabiameti hallatavate asutuste Laste Varjupaiga (registrikood 75024277) ja Narva linna Sotsiaalhoolekandekeskuse (registrikood 75031225) tegevus. Antud määrusega korraldati ümber Narva linna Sotsiaalabiameti hallatav asutus Narva Hooldekodu (registrikood 75038078) Narva linna Sotsiaalabiameti hallatavaks asutuseks Narva Sotsiaaltöökeskus.   Eelpoolnimetatud määruse §4 lõike 2 alusel tuleb linnavalitsusel moodustada ajutine komisjon seoses Laste Varjupaiga ja Narva linna Sotsiaalhoolekandekeskuse tegevuse lõpetamisega ning asjaajamise ja vara Laste Varjupaigalt ja Narva linna Sotsiaalhoolekandekeskuselt üleandmisega Narva Sotsiaaltöökeskusele.
Narva linna Sotsiaalabiameti põhimääruse §4 lõike 3 punkti 10 kohaselt ameti direktor linnavalitsuse korralduste alusel sõlmib, muudab ja lõpetab töölepingud ameti haldusalas olevate asutuse juhtidega.

Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamisega tuleb volitada vastutavaid isikuid eelnimetatud asutuste töötajate töösuhteid reguleerivaid dokumente ette valmistama ja töösuhteid vormistama. 

2. Õiguslikud alused
2.1. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb talle määratud ülesande täitmisega.

2.3. Narva Linnavolikogu 14.08.2014 määruse nr 16 „Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamine ning Narva linna Sotsiaalabiameti hallatava asutuse Narva Hooldekodu ümberkorraldamine” §4 lõike 2 alusel peab Narva Linnavalitsus moodustama komisjoni seoses Laste Varjupaiga ja Narva linna Sotsiaalhoolekandekeskuse tegevuse lõpetamisega ning asjaajamise ja vara Laste Varjupaigalt ja Narva linna Sotsiaalhoolekandekeskuselt üleandmisega Narva Sotsiaaltöökeskusele.
3. Otsus

3.1. Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamisega ning asjaajamise ja vara Laste Varjupaigalt ja Narva linna Sotsiaalhoolekandekeskuselt üle andmisega Narva Sotsiaaltöökeskusele moodustada komisjon koosseisus:
	Tatjana Patsanovskaja
	Abilinnapea,  komisjoni esimees

	Tatjana Stolfat
	Narva Sotsiaaltöökeskuse (endine Narva Hooldekodu) juhataja 

	Andrei Antonov
	Linnaarst

	Taibja Lagunova
	Sotsiaalabiameti pearaamatupidaja

	Jelena Tolmatšova
	Sotsiaalabiameti raamatupidaja

	Aleksei Ivanov
	Sotsiaalabiameti peaspetsialist

	Jevgeni Šimanjuk
	Sotsiaalabiameti jurist


3.2. Määrata Tatjana Patsanovskaja vastutavaks isikuks Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamisega seotud dokumentide ettevalmistamisel.
3.3.  Seoses Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamisega teha ülesandeks Narva linna Sotsiaalabiameti direktorile lõpetada töösuhteid ülalmainitud asutuste juhatajatega alates 01.01.2015.a.
3.4. Seoses Narva linna Sotsiaalabiameti hallatava asutuse Narva Hooldekodu ümberkorraldamisega Narva Sotsiaaltöökeskuseks teha ülesandeks Narva linna Sotsiaalabiameti direktorile muuta Narva Hooldekodu juhataja tööleping.
 3.5.  Seoses Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamisega teha ülesandeks Narva linna Sotsiaalabiameti hallatava asutuse Narva Sotsiaaltöökeskuse juhatajale Tatjana Stolfatile ette valmistada vajalikud eelnimetatud asutuste töötajate töösuhteid reguleerivad dokumendid ja teostada vastavad toimingud töösuhete vormistamisel. 

3.6. Seoses Narva linna Sotsiaalabiameti hallatava asutuse Narva Hooldekodu ümberkorraldamisega Narva Sotsiaaltöökeskuseks teha ülesandeks Narva linna Sotsiaalabiameti direktorile kinnitada Narva Sotsiaaltöökeskuse struktuur. 
3.7.   Narva linna Sotsiaalabiametile teha ülesandeks ette valmistada Narva Sotsiaaltöökeskuse tegevuse alustamiseks vastav dokumentatsioon (teenuste osutamise kordade muutmine, muude asjaajamiseks vajalike dokumentide vormide väljatöötamine jm). 
4. Rakendussätted 
4.1. Käesoleva korralduse peale võib esitada Narva Linnavalitsusele vaid haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

4.2. Narva linna Sotsiaalabiametile teha käesolev korraldus teatavaks Laste Varjupaiga juhatajale, Narva linna Sotsiaalhoolekandekeskuse juhatajale ja Narva Sotsiaaltöökeskuse juhatajale.
4.3. Korraldus jõustub seadusega sätestatud korras.

